Նախարար Հրանոյշ Յակոբեան շնորհաւորեց Մխիթարեաններուն վարժարանի 180 ամեակի առթիւ` նշելով, որ հեռատես գտնուելով` Մխիթարեանները 180 տարի առաջ հիմնեցին այս դպրոցը` գլխաւոր սկզբունք դարձնելով հայ հաւատքի, կրթութեան, մշակոյթի եւ լեզուի պահպանումը: Աշխարհի տարբեր երկիրներու մէջ 36 այսպիսի դպրոցներ ստեղծուած են, որոնց հազարաւոր սաներ բոլոր ժամանակներու մէջ եղած են անուանի մտաւորականներ, հասարակական-քաղաքական, մշակութային գործիչներ, գիտնականներ: Նախարար Հրանոյշ Յակոբեան բարձր գնահատեց Ֆրանսայի Օ տէ Սէնի մարզպետ, Ֆրանսայի Ազգային Ժողովի պատգամաւոր, հայազգի Պատրիկ Դեւեճեանի մեծ աջակցութիւնը այս վարժարանին, որու շրջանաւարտն է ան: Նախարարը նաեւ շնորհակալութիւն յայտնեց Մխիթարեաններու իրական ժառանգորդ Յարութիւն վարդապետ Պզտիկեանին վարժարանի գործունէութեան մէջ ունեցած մեծ վաստակի համար, որն իր երկարամեայ գործունէութեան ընթացքին եւ այսօր ալ մեծ պատիւ ու հեղինակութիւն կը բերէ: Ֆրանսական կառավարութիւնը աւանդաբար մեծ կարեւորութիւն տուած է եւ կու տայ այս վարժարանին: